71 
under Dækglas i en fysiologisk Kogsaltopløsning, vil de usædvanlige 
Forhold hurtig bringe Liv i Larven, der nu viser meget energisk 
og kraftig Bevægelse. Den glider rundt i Kapslens Indre, idet dens 
Legeme snart danner en Spiral, snart et Ottetal; snart har den 
Hovedet inde i Kapslens Midte, snart har den det ude i Periferien. 
Under Mikroskopet viser den isolerede Kapsel sig meget tyk- 
vægget, og den ses at bestaa af en grødet, kornet Masse af Kon¬ 
sistens omtrent som tykflydende Protoplasma. Nogen Bindevævshinde 
er i Almindelighed ikke fremtrædende. Rimeligvis bestaar Kapslen 
af degenereret Muskelvæv fra de omgivende Muskler. Efter kort 
Tids Forløb bliver Larvens Bevægelser livligere, og den begynder 
at gøre Forsøg paa at bryde ud gennem sin Kapsel. Det hænder 
af og til, at den stikker Forenden ind i Kapslens Væg, som let 
giver efter for dens Tryk, og naar Ormen atter trækker sig tilbage 
ind i Hulrummet, bliver Røret, som den har boret, staaende og 
trækker sig kun meget langsomt sammen igen. Man kan efterhaanden 
se flere Borekanaler, der gaar mere eller mindre dybt ind i 
Kapslens Væg og ofte forløber krumt efter de Veje, Dyret har taget. 
Endelig hænder det, at den gaar helt igennem og slipper ud. Jeg 
har opholdt mig temmelig længe ved dette Forhold, fordi det kaster 
Lys over Kapslens ejendommelige Konsistens. Jeg finder det rimeligt, 
at den ejendommelige Sejhed, der aabenbart er karakteristisk for 
den, har den Betydning at beskytte Larven imod Trykket af de 
omgivende Muskler under disses Sammentrækninger. Fig. 14 viser 
en saadan Kapsel med dens indre Hulrum, der har omsluttet Larven, 
og Borekanalen, hvorigennem den er undveget; et Par andre lignende 
Kanaler, nu halvt sammenfaldne, men som ikke gaar helt igennem 
Kapselvæggen, ses ogsaa tydeligt. 
Den indkapslede Larve har en Længde af c. 1 mm, hyppigst 
noget mindre, og den varierer en Del i Størrelse; den mindste, jeg 
har maalt, havde en Længde af 792 fj., den største maalte 1215 
men en Larve fra en Rotteventrikel, taget én Dag efter Fodring, 
maalte 1247 fi og har saaledes sikkert været endnu større, da den 
næppe paa én Dag er vokset et saadant Stykke i Rotteventriklens 
